15 बीपीएल परिवारों को मिले कनेक्शन
हरनावां| ग्रामपंचायत कुराड़ा में रविवार को दीनदयाल उपाध्याय ग्राम ज्योति योजना के तहत डिस्कॉम द्वारा निशुल्क बिजली कनेक्शन शिविर का आयोजन हुआ। डिस्कॉम के राजस्व अधिकारी रवि शर्मा ने बताया शिविर में ग्राम ज्योति योजना के तहत 15 बीपीएल परिवारों को निशुल्क बिजली कनेक्शन जारी किए गए। एईएन शिवचरण बैरवा ने बताया कि निशुल्क कनेक्शन में सर्विस लाईन, बीपीएल किट, मैन स्विच, एमसीबी होल्डर एलईडी बल्ब दिए जाएंगे। इस अवसर पर सरपंच जगदीशप्रसाद, फीडर इंचार्ज दुलाराम, सुशील छाबा, रतन लाल शर्मा, गजेंद्रसिंह सहित ग्रामीण उपस्थित थे।
hin_Deva hin_Deva